Uudenmaan Nuoret Kotkat

Seikkailuleiri saaristossa
2026-06-01 - 2026-06-05 | Sipoo, Kesäkoti Kallioniemi, Sipoo
Lämpimästi tervetuloa mukaan kesän ensimmäiselle kesäleirille! Tule mukaamme seikkailemaan upeisiin Sipoon maisemiin. Leirillä leikitään, pelataan, askarrellaan ja erityisesti uidaan!
Piirin hinta lapsille 140e, sisaralennus -10e ja vertsuille 70e. Muista kysyä osastosi hintaa leirille!
Leiri järjestetään Kesäkoti Kallioniemessä, Katariinan saaressa, Sipoossa.
Ilmoittautumiset 050 518 1675 / Jasmin Ketola tai sähköpostilla uusimaa@nuoretkotkat.fi

Telttaleiri Kattiksella
2026-06-22 - 2026-06-26 | Kattilaniemen leirikeskus, Kattilajärventie 30, Espoo
Tule kanssamme kesäleirille Kattilaniemen upeisiin maisemiin. Tiedossa on pelejä, leikkejä, kavereiden kanssa kikattelua ja paljon uimista. Ja tietenkin nuotiolla paistetut letut ovat ehdoton numero kesäleirin ohjelmassa!
Espoon Nuorten Kotkien hinta lapsille on 120e, sisaralennus -10e. Vertsuille leirin hinta on 60e.
Muista kysyä osastosi hintaa leirille!
Ilmoittautumiset 050 518 1675 / Jasmin Ketola tai sähköpostilla espoo@nuoretkotkat.fi

Kesäleiri Ruotsissa
2026-06-27 - 2026-07-04 | Sölvesborg, Sweden
Voices of the North -leirimatka Ruotsiin
Kiinnostaisiko sinua kansainvälinen telttaleiri? Nyt on täydellinen tilaisuus käydä kurkkaamassa naapureiden kesäleirin menoa! Nuorilta Kotkilta lähtee ympäri suomea lapsia ja nuoria Ruotsin kesäleirille, joten älä epäröi vaan liity mahtavaan porukkaamme ja lähdetään yhdessä seikkailemaan.
Mitä matka pitää sisällään?

Laivamatkat
Päiväretken Kööpenhaminaan
Monipuolista ohjelmaa
Paljon uusia kavereita!

Piirin hinta 390 euroa. Kotka-osastot tukevat jäseniään osallistumisessa, joten muista kysyä osastosi tukea matkalle.
Viimeinen ilmoittautumispäivä piiriin toimistoon 15.4. – varaa ajoissa paikkasi, sillä paikkoja on rajoitetusti. Jos tulee kysyttävää matkoihin tai majoituksiin liittyen niin ota rohkeasti yhteyttä.

Kattiksen perheleiri
2026-06-29 - 2026-07-02 | Kattilaniemen leirikeskus, Kattilajärventie 30, Espoo
Espoon Nuoret Kotkat järjestävät kesän ensimmäisen perheleirin. Leirillä puuhataan kaikki tärkeimmät kesäleirin tekemiset kuten lettujen paistoa, paljon uimista, metsässä seikkailemista, uusien kavereiden kanssa leikkimistä ja kikattelua. Ja tietenkin suppailua, veneilyä ja kalastamista.
Kattiksen kesäleirillä nukutaan teltoissa, mitkä saa Espoon Nuorilta Kotkilta. Leirin hintaan kuuluu myös leiriruoat sekä erilaiset askartelumateriaalit.
Jos tulee kysyttävää niin laita rohkeasti mietteesi minulle numeroon 050 518 1675 / Jasmin Ketola tai sähköpostilla espoo@nuoretkotkat.fi
Hinnat päivitetään helmikuussa.
